Recuperar / instal·lar el GRUB per a l'arrencada de la màquina

1.- Inicieu la màquina amb un CD-LIVE d'UBUNTU

2.- Obriu una finestra de terminal

3.- Esbrineu quines són les particions dels disc dur i on es troba cadascun dels elements que fa servir el LINUX. Escriviu a la finestra del terminal:

$ sudo -fdisk -l
$ sudo mount /dev/sda<N> /mnt (on N és el número que li correspon a la partició. Comproveu-lo amb la instrucció anterior).

Això dona una sortida amb el llistat de les particions:

Imagineu que la partició d'arrencada del LINUX sigui la /dev/sda1, llavors la muntaríeu amb la comanda:

$ sudo mount /dev/sda1 /mnt

Si /boot es troba en una partició a part, com és el cas dels servidors de centre, caldria muntar-la amb l'ordre:

$ sudo mount /dev/sda? /mnt/boot

4.- Cal muntar la resta de dispositius del nostre ordiandor, per això executareu les següents comandes:

$ sudo mount --bind /dev /mnt/dev
$ sudo mount --bind /proc /mnt/proc

5.- Amb chroot accedireu al sistema d'arxiu que voleu recuperar, cal escriure al terminal:

$ sudo chroot /mnt

6.-Ja només resta carregar el GRUB al MBR del disc.

IMPORTANT: Cal tenir present que: (sda caldrà substituir-lo pel disc dur que es farà servir per arrencar el sistema operatiu, normalment és sda. ATENCIÓ!! no poseu el número de la partició, només sda)

# grub-install --recheck /dev/sda

7.- Reiniceu la màquina amb l'Ubuntu, no amb el CD, es pot ajustar el grub, editant manualment l'arxiu /boot/grub/grub.cfg o alternativament executar el comandament, per regenerar el menú amb les diferents opcions:

$ sudo update-grub2

És covenient verificar l'arxiu /boot/grub/grub.cfg per controlar el sistema operatiu que va eliminar el GRUB del nostre ordiandor

Si no funcionés el programa update-grub2, caldrà instal·lar-ho, per això s'executa l'ordre: $ sudo aptitude install grub2